《鍊药斋中喜明远宪使相过》
明代·蓝智

日长鍊药坐空斋，远荷高情枉骑来。兔捣玄霜天上剂，蚁浮清露掌中杯。

春云覆屋丹初熟，暮雨钩帘鹤自回。千岁崆峒未华发，喜瞻南极近三台。

作者简介：元明间福建崇安人，字明之，一作性之。蓝仁弟。元末与兄往武夷师从杜本，绝意科举，一心为诗。明洪武十年以荐授广西按察司佥事，以清廉仁惠著称。其诗清新婉约，与兄齐名。有《蓝涧集》。